Naujojo Pasaulio putpelės

Naujojo Pasaulio putpelės (Odontophoridae)Naujojo Pasaulio putpelės  – vištinių paukščių (Galliformes) būrio šeima.

 Paplitimas 
Naujojo Pasaulio putpelės yra nedideli paukščiai natūraliai paplitę Amerikos žemynuose (išskyrus Grenlandiją, Aliaską, Kanadą, JAV šiaurės rytus, Karibų jūros salas bei Pietų Amerikos pietus), tik Ptilopachus genties rūšys gyvena Užsachario Afrikoje maždaug iki pusiaujo.

 Išvaizda 
Dėl panašios išvaizdos ir panašių įpročių pavadintos putpelėmis, bet su Senojo Pasaulio fazaninių (Phasianidae) šeimoje esančiomis putpelių gentimis susijusios tik tolimais ryšiais, kurias sieja bendra vištinių paukščių kilmė.

Tai apvaloko kūno sudėjimo, nedideli ar vidutinio dydžio, trumpais, galingais sparnais, stipriomis prisitaikiojusiomis bėgiojimui ir besikaptymui kojomis ir pėdomis paukščiai. Odontophorinae pošeimiui būdings „dantytas“ snapas, o ant čiurnikaulio nebūdingi pentinai. Jų kūno ilgis nuo 17 iki 37 cm, svoris nuo 125 iki 465 g.encyclopedia.com / New World Quails (Odontophoridae) | Encyclopedia.com

 Gentys 
Tarptautinė ornitologų sąjunga pasaulio paukščių klasifikacijos 12.1 versijoje išskiria 10 genčių ir 34 rūšis:worldbirdnames.org / Megapodes, guans, guineafowl, New World quail – IOC World Bird List Version 12.1; Birds of the World: Recommended English Names (Pasaulio paukščiai: rekomenduojami angliški pavadinimai) | Nuoroda tikrinta: 12.08.2022

Žemiau, pošeimių ir genčių klasifikacija:
 Ptilopachinae Bowie, Coehn & Crowe 2013
 Ptilopachus Swainson, 1837; natūraliai gyvena Užsachario Afrikoje.
 Odontophorinae Gould 1844
 Dendrortyx Gould, 1844 – Miškinės kurapkos; centrinė Meksika ir Kosta Rika.
 Oreortyx Baird, SF, 1858 – Kalninės putpelės; JAV vakarai ir Meksikos Žemutinė Kalifornija.
 Callipepla Wagler, 1832 – Žvynuotosios putpelės; JAV pietvakariuose ir Meksikos šiaurvakariuose.
 Philortyx Gould, 1846 – Dryžosios putpelės; centrinė Meksika.
 Colinus Goldfuss, 1820 – Amerikinės putpelės; nuo JAV pietryčių iki šiaurinės Pietų Amerikos.
 Odontophorus Vieillot, 1816 – Miškinės putpelės; nuo pietinės Meksikos iki šiaurės rytinės Argentinos.
 Dactylortyx Ogilvie-Grant, 1893 – Giedančiosios putpelės; nuo centrinės Meksikos iki Hondūro
 Cyrtonyx Gould, 1844 – Verkiančiosios putpelės; nuo JAV pietvakarių ir pietuose Nikaragvoje.
 Rhynchortyx Ogilvie-Grant, 1893 – Ilgakojės putpelės; nuo šiuaurės rytinio Hondūro ir pietuose šiaurės vakarų Ekvadore.

 Šaltiniai 

Kategorija:Naujojo Pasaulio putpelės